מחצבות האורות, צרפת

מחצבת האורות בפרובנס, מופע אורקולי על מצרים הפרעונית, אפריל 2024
החלל הפנימי במחצבות במקום שבו לא מוקרנים מיצגים אור קוליים
מחצבות האורות (בצרפתית: Carrières de Lumières) הוא מרכז אמנויות דיגיטליות בצרפת ברכס הרי האלפיל , בתוך שטח של מחצבות נטושות, המארגן תערוכות מולטימדיה בתוך תצורת אבן גיר בת יותר מ-20 מיליון שנה בשטח של 6,000 מ"ר. המחצבות ממוקמות ליד היישוב Les Baux-de-Provence , במחוז בוש-דו-רון בחבל פרובאנס-אלפ-קוט ד'אזור.

==היסטוריה==

=== המחצבה ===
שמה של המחצבה המאכלסת את מרכז האמנויות היה "Les Grands Fonds". מדובר במחצבה בשטח של כ-10 אלף מ"ר שממנה הופקה אבן גיר מעט גירנית, עדינה וצבעה לבן בדרך כלל, פרי דחיסה של סידן פחמתי על חול גירני. מאובנים ימיים נמצאו בסלע. שמה של אבן זו הוא "אבן דרומית" או "אבן les Baux", שכן בדרום צרפת מקובל לקרוא לאבן המופקת ממחצבה בשם עיירת מוצאה. העיר המוקפת חומה באו דה פרובנס נבנתה עם אבן מסוג זה, וכך גם הטירה הממוקמת בה.

במהלך המאה ה-19, עם הצמיחה שנבעה מהמהפכה התעשייתית, היה ביקוש גדול לאבן בנייה והחלו לנצל מחצבות שונות ברחבי האזור. כולל אלה שנמצאו בעיירה השכנה Fontvieille, Bouches-du-Rhône , שאבן שלה זכתה להערכה רבה יותר מזו שהופקה ממחצבות אלה. לאחר מלחמת העולם הראשונה, חומרי בנייה כגון פלדה ובטון החליפו את האבן בתחום הבנייה והביקוש לאבן מהחצבות ירד, עד לסגירתן הסופי ב-1935.

=== מרכז אמנויות ===
בשנת 1935 הפסיק המקום לתפקד כמחצבה, השימוש הראשון בו לאמנויות היה כמקום לסרט Le Testament d'Orphée משנת 1959 של ז'אן קוקטו שהיה משורר, סופר, מחזאי, תסריטאי, במאי קולנוע וצייר צרפתי. בשנות ה-70 של המאה ה-20, תחת הכותרת La Cathédrale d'Images (קתדרלת התמונות), המקום אירח מופעים אור-קוליים. 

ב-2008, ראש היישוב Les Baux-de-Provence הסמוך למחצבות, הפסיק את החוזה עם החברה שיצרה את פרויקט קתדרלת התמונות והעביר את הניהול לחברה האחראית על אתרי תרבות בצרפת. הוא שינה את שם האתר ל-Carrières de Lumières. באתר הוספו כ-70 מקרני וידאו המציגים תערוכות זמניות המשלבות וידאו ומוזיקה סביב אמנים סמליים כמו פיקאסו, שאגאל או ואן גוך. וגם נושאים אחרים כמו מצריים הפרעונית ועוד. המופעים מוצגים על גבי הקירות בחללים הפנימיים המחצבות וגם על גבי הרצפה.

==גלריית תמונות==
{| align=center
|<gallery widths="200px" heights="170px" perrow="4">
File:מחצבות האורות Carrieres de Lumieres בפרובנס 09.jpg| שער הכניסה לאתר
File:מחצבות האורות Carrieres de Lumieres בפרובנס 07.jpg| שלט הכולל את מפת האזור עם סימון האתר במגרש החנייה מול הכניסה לאתר
File:מחצבות האורות Carrieres de Lumieres בפרובנס 12.jpg| הכביש המוביל מאתר המחצבות לעיירה השכנה, מרחק הליכה ברגל
File:מחצבת האורות בפרובנס, מופע אורקולי על מצרים הפרעונית Carrieres de Lumieres 37.jpg|אנשים עומדים וצופים במופע של מצריים הפרעונית המוקרן על הקירות
File:Exposition "Gauguin, Van Gogh, les peintres de la couleur".jpg| מופע אור-קולי של ציורי ואן גוך
File:מחצבת האורות בפרובנס, מופע אורקולי על מצרים הפרעונית Carrieres de Lumieres 44.jpg| מופע אור קולי מצרים הפרעונית. על התקרה מתקני הקרנה של המופע
File:מחצבות האורות Carrieres de Lumieres בפרובנס 03.jpg| אזור בית הקפה והשירותים בתוך האתר.
File:מחצבת האורות בפרובנס, מופע אורקולי על מצרים הפרעונית Carrieres de Lumieres 56.jpg| מיצג אורקולי עם מסיכת הזהב של תות ענח' אמון
</gallery>
|}

==קישורים חיצוניים==
* 

*[https://www.carrieres-lumieres.com/fr האתר הרשמי של Carrières de Lumières]
* [https://www.youtube.com/watch?v=IwkysKKgAjg&list=PL25VcBa26fj_K6jbWkhH0NCrSdBaIL5cz סרטונים בנושא Carrières de Lumières] באתר יו טיוב
==הערות שוליים==

קטגוריה:צרפת: תיירות
קטגוריה:טכניקות דיגיטליות
קטגוריה:מחצבות
קטגוריה:פרובאנס-אלפ-קוט ד'אזור